Zwentendorf kjernekraftverk

Zwentendorf kjernekraftverk er et påbegynt kjernekraftverk i tettstedet Zwentendorf i Østerrike. Anlegget var det første kjernekraftverket i landet. Selv om det ble ferdigstilt i 1978, ble kraftverket aldri tatt i bruk. Prosjektet utviklet seg til en av de største offentlige investeringsskandalene i landets historie. Ved en folkeavstemning stemte majoriteten imot bruk av anlegget. Byggeprosjektet begynte i 1971, og anlegget ble stående med en reaktor med en maksimal effekt på om lag 723 MW. I dag brukes anlegget som et reservelager for deler til andre anlegg (hovedsakelig i Tyskland), og som treningsanlegg for arbeiderne. Det er ikke mulig å besøke anlegget til hverdags, men tidvis brukes det som åsted for musikkfestivaler eller ulike andre arrangement.